Alena Kánová

Alena Kánová (født 29. mars 1980 i Liptovský Mikuláš) er en slovakisk funksjonshemmet bordtennisspiller og rullestolcurlingspiller. Hun har vunnet både Paralympics, VM og EM som bordtennisspiller, og har 4.-plass fra VM i 2012 som fremste internasjonale meritt i rullestolcurling, der hun har vært lead på det slovakiske landslaget siden 2011. 

 Idrettskarriere 
Kunkelová vant sin første EM-medalje i bordtennis ved EM 1997 i Stockholm, der hun fikk sølv i lag sammen med Mária Pillárová.IPTTC - European Championships 1997 (Table Tennis) Women's results, besøkt 27. mars 2014. Året etter fikk hun individuelt sølv ved VM 1998 i Frankrike, der hun tapte finalen for tyske Monica Bartheidel.IPTTC - World Championships 1998 (Table Tennis) Women's results, besøkt 27. mars 2014. Ved EM i 1999 fikk hun gull individuelt, og sølv i lagkonkurransen, igjen sammen med Mária Pillárová.IPTTC - European Championships 1999 (Table Tennis) Women's results, besøkt 27. mars 2014. 

Ved Paralympiske sommerleker 2000 i Sydney vant hun gull, etter å ha slått japanske Satoko Fujiwara i finalen. Hun fikk sølv individuelt ved EM 2001, her tapte hun finalen mot Stephanie Mariage fra Frankrike.IPTTC - European Championships 2001 (Table Tennis) Women's results, besøkt 27. mars 2014. I 2002 ble hun verdensmester, da hun vant TT2-klassen ved VM 2002 i Taipei, etter å ha slått Monica Bartheidel 3-0 i finalen. Hun fikk også 2.-plass i lagkonkurransen, klasse 4, sammen med Maria Pillarova.IPTTC - World Championships 2002 (Table Tennis) Women's results 

Hun kom på 3.-plass ved Paralympiske sommerleker 2004, og vant lagkonkurransen ved EM 2005, sammen med Mária Pillárová.IPTTC - European Championships 2005 (Table Tennis) Women's results, besøkt 27. mars 2014. Ved VM 2006 kom hun på 2.-plass, her tapte hun for kinesiske Li Qian i finalen.IPTTC - World Championships 2006 (Table Tennis) Women's results, besøkt 27. mars 2014. Ved EM 2007 i Kranjska Gora vant hun individuelt gull. 

Ved Paralympiske sommerleker 2008 spilte hun seg igjen fram til finalen, men tapte for Qian Li, og fikk 2.-plass, og ved EM 2009 vant hun TT2-klassen individuelt. Hun møtte Qian Li igjen i finalen i VM 2010 i Gwangju, og tapte denne, slik at hun kom på 2.-plass.IPTTC - World Championships 2010 (Table Tennis) Women's results, besøkt 27. mars 2014. 

Kunkelová var reserve ved kvalifiseringskonkurransen for VM i rullestolcurling 2011, men Slovakia kom på 6.-plass i kvalifiseringen, og ble ikke kvalifisert til VM 2011. Hun var lead da Slovakia vant kvalifiseringskonkurransen for VM i rullestolcurling 2012, og laget ble dermed kvalifisert til VM 2012. Der spilte de seg fram til bronsefinalen, men tapte denne 4-7 for Kina, og endte på 4.-plass. 

Hun deltok i bordtennis ved Paralympiske sommerleker 2012 i London, og fikk bronse i TT2-klassen. 

Ved VM i rullestolcurling 2013 kom Slovakia på 7.-plass. Hun var igjen lead ved Paralympiske vinterleker 2014 i Sotsji i Russland, der det slovakiske laget kom på 6.-plass. 

 Referanser 

 Eksterne lenker 
 Profil hos Slovakias paralympiske komité
 Profil hos WCF
 Profil hos Sotsji 2014 Paralympics 

Kategori:Slovakiske rullestolcurlingspillere
Kategori:Slovakiske bordtennisspillere
Kategori:Slovakiske handikappidrettsutøvere
Kategori:Deltakere for Slovakia under Paralympiske vinterleker 2014
Kategori:Deltakere for Slovakia under Paralympiske sommerleker 2012
Kategori:Deltakere for Slovakia under Paralympiske sommerleker 2008
Kategori:Deltakere for Slovakia under Paralympiske sommerleker 2004
Kategori:Deltakere for Slovakia under Paralympiske sommerleker 2000
Kategori:Verdensmestere i bordtennis
Kategori:Europamestere i bordtennis
Kategori:Paralympiske mestere for Slovakia
Kategori:Personer fra Liptovský Mikuláš
Kategori:Fødsler i 1977